Fejn jidħol il- futbol , u ġieli anki fejn ma jidħolx , kont mingħalija li t- 22 ta' Ġunju kienet dejjem ġurnata misħuta . Minkejja li suppost ikun diġà daħal is- sajf , meta kont għadni l- Ingilterra , it- 22 ta' Ġunju ta' spiss kienet tagħmel ix- xita . U fil- fatt , sa ftit sas- snin ilu , din id- data kont nistmerrha daqs il- 25 ta' Diċembru . 22 ta' Ġunju 1996 – Tliet lustri u tlieta Kwarti ta' Finali ta' l- UEFA ' 96 , Ingilterra vs . Mhux biss kont għadni kemm lestejt l- A - Levels , imma kont tlaqt mill- boarding school darba għal dejjem . Kont qed nistenna li jasal Lulju biex naqbad il- pullman lejn ix- xatt Mediterran ta' Spanja . Iz- ziju Żepp , dilettant kbir tal- futbol u tal- logħob tal- karti , ġie minn Malta biex iqatta' ġimagħtejn għand missieri , u ħuti , li jżommu ma' l- Ingliżi , għal grazzja t' Alla kienu ħarġu . Il- logħba nistgħu narawha bil- kwiet , u jekk jiskorjaw l- Ispanjoli nista' nifraħ u ngħajjat kemm irrid , għax m' hu se jieħu għalih ħadd . . . Tibda l- partita u f' kemm ili ngħidlek jaslu xi klijenti ta' missieri . Mhux biss jiddeċiedu li joqogħdu jaraw il- logħba fis- salott tagħna , iżda ftit minuti wara nsib ruħi nipprepara toast u kafè għal kulħadd . Kulħadd b' ġuħ ta' nagħma donnu ilhom tliet ijiem mingħajr ma naqqru xejn . L- ewwel taqsima ma rajthiex . Fit- tieni taqsima , jew forsi fil- ħin barrani għax il- lum ma niftakarx , ir- referì jħassar gowl ta' Spanja bi żball , u jien ikolli noqgħod kwiet . Imbagħad il- penaltis : Hierro jolqot il- mimduda , u Seaman iwaqqaf il- penalti ta' Nadal . 22 ta' Ġunju 2002 – Erba' lustri u erbgħa Kwarti ta' Finali tat- Tazza tad- Dinja ' 04 , Spanja vs Korea t' Isfel Spiċċaw l- eżamijiet , ma baqagħli xejn x' nikkoreġi , nibda nippjana l- vjaġġ ta' l- Interrail fl- Italja u l- Greċja . It- tfajla ta' l- aħħar avventura pseudo - amoruża tmur lura mal- boyfriend , iżda ma jimportax . Anzi , ferħan li l- istorja ntemmet . Wara lejl twil nidħqu u nixxalaw fiċ- ċentru ta' Alcalá , immorru nieħdu l- kolazzjon fil- bar ta' l- Arġentini waqt li naraw il- logħba kontra l- Koreani . L- Ispanjoli jiddominaw il- partita . Nirbħu żgur . . . . Inġustizzja oħra , ir- reff iħassar mhux biss gowl wieħed iżda tnejn . It- tamiet ta' l- iskwadra Spanjola spiċċaw , u tista' tgħid anke l- kampjunat . Minkejja n- ngħas li għandna fuqna , wara l- logħba mmorru sal- pixxina . Hemm sħana ta' l- għaġeb . . . nispiċċa rieqed fuq il- ħaxix , fl- eqqel tax- xemx , u meta nistenbaħ nintebaħ li nsejt indellek il- krema . . . Inħraqt , u ta' ċuċ li jien kelli nagħmel kważi tliet ijiem taħt ix- xawer biex intaffi l- uġigħ . . . 22 ta' Ġunju 2006 – Ħames lustri u tlieta L- aħħar ġurnata tal- fażi tal- gruppi , Italja vs Repubblika Ċeka Wara kważi sentejn Malta , jidher li dan se jkun l- aħħar sajf li ngawdi kollu kemm hu fil- Mediterran . Tant żagħżugħ , tant xwejjaħ , xi għaxar kili żejda , u l- element ta' misterju kulma jmur qed jgħib . Iżda m' għandix xi ngorr , għalissa . Fuq l- iskrin il- kbir tal- każin ta' Lourdes , iċ- Ċeki għoddhom qed jiddominaw il- logħba , Nedved qed joħloq ħafna periklu , u jekk it- Taljani ma jqumux fuq saqajhom hemm ċans li jisfaw eliminati . Nesta jweġġa' u jidħol Materazzi . . . u xi għaxar minuti wara , dan jiskorja minn korner . Fit- tieni taqsima jidher li ċ- Ċeki qatgħu qalbhom . Fl- aħħar , rebħa faċli . . . u l- lejla t- tiramisù tan- nanna se jkun saħansitra aktar delizzjuż mis- soltu . B' xorti tajba , it- 22 ta' Ġunju m' għadhiex il- ġurnata misħuta li kienet qabel . . . Vidjo meħud minn xi stazzjon ta' l- Amerika Latina Bloggata ta' Antoine Cassar - Għandna memorji differenti ta' dik il- logħba : ) Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .